Polisieman doodgeskiet tydens rooftog | Maroela Media
Die rooftog het Woensdag omstreeks 07:30 by 'n winkel in die Vosloorus Crossing-winkelsentrum plaasgevind. Volgens die polisie het twee beamptes patrollie in die gebied gedoen en was nie bewus van die rooftog nie. Die beamptes het toevallig op die groep rowers afgekom waarna die rowers op die beamptes losgebrand het.
Die polisie het gesê daar is vermoedelik ses verdagtes. Beeldmateriaal van kringtelevisiekameras word intussen ondersoek om die rowers te probeer identifiseer. Lt.genl. Lesetja Mothiba, polisiekommissaris in Gauteng, het 'n beroep gedoen op gemeenskappe om die polisie by te staan in die stryd teen misdaad.